CELEX: C2006/022/11
Language: da
Date: 2006-01-28 00:00:00
Title: Sagerne C-396/05 og C-419/05: Anmodning om præjudiciel afgørelse forelagt ved kendelser afsagt den  27. september 2005  af Sozialgericht Berlin i sagerne Doris Habelt (sag C-396/05) og Martha Möser (sag C-419/05) mod Deutsche Rentenversicherung Bund

28.1.2006   
            
            
               DA
            
            
               Den Europæiske Unions Tidende
            
            
               C 22/6
            
         Anmodning om præjudiciel afgørelse forelagt ved kendelser afsagt den 27. september 2005 af Sozialgericht Berlin i sagerne Doris Habelt (sag C-396/05) og Martha Möser (sag C-419/05) mod Deutsche Rentenversicherung Bund
   (Sagerne C-396/05 og C-419/05)
   (2006/C 22/11)
   Processprog: tysk
   Ved kendelser afsagt den 27. september 2005, indgået til Domstolens Justitskontor henholdsvis den 14. og den 28. november 2005, har Sozialgericht Berlin i sagerne Doris Habelt (sag C-396/05) og Martha Möser (sag C-419/05) mod Deutsche Rentenversicherung Bund forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   Er bestemmelsen i bilag VI D. (tidligere C.) Tyskland, punkt 1, til forordning (EØF) nr. 1408/71 (1) af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (herefter »forordning nr. 1408/71«) forenelig med trinhøjere fællesskabsret — navnlig princippet om fri bevægelighed — konkret: princippet om eksport af ydelser i artikel 42 i traktaten om oprettelse af Det Europæiske Fællesskab — for så vidt som den tillige udelukker udbetaling af pension på grundlag af bidragsperioder tilbagelagt i Det Tyske Rige (»Reichsgebiets-Beitragszeiten«)?
   
      (1)  EFT L 149, s. 2.